Tour de Francia 2003

O Tour de Francia 2003 foi a 90ª edición da carreira ciclista máis importante do mundo. O seu percorrido comezou o 5 de xullo e rematou o 27 de xullo na mesma cidade de París.

Nesta edición tomaron a saída 22 equipos, formados por 9 corredores cada un, de xeito que o número de participantes total foi de 198, do cales remataron a carreira 147. Non obstante, algúns dos ciclistas que conseguiron completar o percorrido completo da proba, foron posteriormente descalificados por motivos de dopaxe, como foi o caso do gañador, Lance Armstrong. Entre o pelotón houbo tan só un representante galego, o redondelán Marcos Serrano, do equipo ONCE-Eroski, que correu co dorsal 18 e rematou a proba na 68ª posición

O Tour 2003 presentábase como un man a man entre os 3 corredores que dominaran o podio nas últimas edicións, é dicir, Lance Armstrong, Jan Ullrich e Joseba Beloki, coa presenza doutros candidatos a ocupar un posto no podio, como Alexander Vinocurov, Roberto Heras, Iban Mayo ou Gilberto Simoni, algún dos cales non estivo á altura do que se agardaba del.

A primeira semana de carreira foi intrascendente, cunha prólogo individual, varias etapas chas nas que se chegou ó sprint, e unha contra o reloxo por equipos. Co comezo da segunda semana chegaron os Alpes. Na primeira etapa de montaña gañou o escalador francés Richard Virenque, que colleu o liderado da carreira. Non obstante ese primeiro posto só lle durou un día, pois na segunda etapa, con meta en Alpe d'Huez, o americano Lance Armstrong púxose o maillot amarelo. A terceira etapa alpina sería a que marcaría ese Tour. Nela Joseba Beloki sufriu unha grave caída cando atacaba ó líder da carreira, quedando moi ferido, e sendo levado a un hospital. O resto daquel Tour foi un man a man entre Lance Armstrong e Jan Ullrich (o alemán gañou a contra o reloxo de 47 quilómetros da 12ª etapa mentres que o americano gañou a etapa pirenaica de Luz Ardiden na 15ª etapa), chegando a París con tan só un minuto e un segundo de diferenza dun sobre o outro. Con aquela vitoria, o americano acadaba o seu quinto Tour de Francia, e igualaba no máis alto do palmarés a Jacques Anquetil, Eddy Merckx, Bernard Hinault e Miguel Indurain. Pasarían 9 anos ata que a UCI tomase a decisión de sancionar ó ciclista texano retirándolle tódalas súas vitorias, e polo tanto tamén esta, incluídas as vitorias de etapa.

 Etapas 
 Etapa DataPercorrido  Km  Gañador Líder Prólogo  5 de xullo  París-París  6,5 (CRI)   Bradley McGee   Bradley McGee  1.ª  6 de xullo  Saint Denis-Meaux  168   Alessandro Petacchi   Bradley McGee 2.ª  7 de xullo  La Ferté sous Jouarre-Sedan  204,5   Baden Cooke   Bradley McGee 3.ª  8 de xullo  Charleville Mézières-Saint Dizier  167,5   Alessandro Petacchi   Jean-Patrick Nazon 4.ª  9 de xullo  Joinville-Saint Dizier  69 (CRE)   US Postal   Víctor Hugo Peña 5.ª  10 de xullo  Troyes-Nevers  196,5   Alessandro Petacchi   Víctor Hugo Peña 6.ª  11 de xullo  Nevers-Lión  230   Alessandro Petacchi   Víctor Hugo Peña 7.ª  12 de xullo  Lión-Morzine  230,5   Richard Virenque   Richard Virenque 8.ª  13 de xullo  Sallanches-Alpe d'Huez  219   Iban Mayo  Lance Armstrong   9.ª  14 de xullo  Le Bourg d'Oisans-Gap  184,5   Alexander Vinocurov  Lance Armstrong   10.ª  15 de xullo  Gap-Marsella  219,5   Jakob Piil  Lance Armstrong   11.ª  17 de xullo  Narbona-Tolosa  153,5   Juan Antonio Flecha  Lance Armstrong   12.ª  18 de xullo  Gaillac-Cap découverte  47 (CRI)    Jan Ullrich  Lance Armstrong   13.ª  19 de xullo  Tolosa-Ax 3 Domaines  197,5   Carlos Sastre  Lance Armstrong   14.ª  20 de xullo  Saint Girons-Loudenvielle  191,5   Gilberto Simoni  Lance Armstrong   15.ª  21 de xullo  Bagnères-de-Bigorre-Luz Ardiden  159,5  Lance Armstrong  Sen gañador  Lance Armstrong   16ª  23 de xullo  Pau-Baiona  197,5   Tyler Hamilton  Lance Armstrong   17.ª  24 de xullo  Dax-Bordeos  181   Servais Knaven  Lance Armstrong   18.ª  25 de xullo  Bordeos-Saint Maixent-'École  203,5   Pablo Lastras  Lance Armstrong   19.ª  26 de xullo  Pornic-Nantes  49 (CRI)    David Millar  Lance Armstrong   20.ª  27 de xullo  Ville d'Avray-París  152   Jean-Patrick Nazon  Lance Armstrong  


 Clasificación xeral 
Así quedaron as primeiras posicións da clasificación xeral do Tour de Francia 2003 trala disputa da proba e trala descualificación de Lance Armstrong por parte da UCI en 2012.
250px|miniatura|Lance Armstrong co maillot amarelo tras a etapa de Alpe d'Huez.
PosiciónCiclistaEquipoTempo 25px Vacante  -  - Desc.   Lance Armstrong  US Postal  83h 41' 12" 2   Jan Ullrich  Bianchi  + 1' 01" 3   Alexander Vinocurov  Deutsche Telekom  + 4' 14" 4   Tyler Hamilton  CSC  + 6' 17" 5   Haimar Zubeldia  Euskaltel-Euskadi  + 6' 51" 6   Iban Mayo  Euskaltel-Euskadi  + 7' 06" 7   Ivan Basso  Fassa Bortolo  + 10' 12" 8   Christophe Moreau  Credit Agricole  + 12' 28" 9   Carlos Sastre  CSC  + 18' 49" 10   Francisco Mancebo  iBanesto.com  + 19' 15"     68   Marcos Serrano  ONCE-Eroski  + 2h 07' 26"


 Véxase tamén 
 Outros artigos 
 Giro de Italia 2003
 Vuelta a España 2003

 Ligazóns externas 
 Páxina do Tour de Francia 2003 
 Información sobre o Tour 2003 en cyclingnews 

Categoría:Ciclismo en 2003
Categoría:Tour de Francia